1995–96. – 1065 ár frá stofnun Alþingis.

120. löggjafarþing. – 101. mál.

636. Breytingartillögur

við frv. til l. um breyt. á l. nr. 11/1993, um Verðbréfaþing Íslands.

Frá efnahags- og viðskiptanefnd.

Við bætist ný grein, er verði 1. gr., svohljóðandi:

Eftirfarandi breytingar verða á 2. gr. laganna:

Í stað orðanna viðskipta- og upplýsingakerfi" í 1. tölul. kemur: viðskipta-, uppgjörs- og upplýsingakerfi.

Á eftir 2. tölul. kemur nýr töluliður er orðast svo: að setja reglur um uppgjör viðskipta með tilliti til fjárhagsstöðu þingaðila.

Við greinina bætist nýr töluliður er orðast svo: að vinna að framþróun og skilvirkni verðbréfamarkaðar.

Við 1. gr. (er verði 2. gr.). Í stað orðanna þremur árum" í b-lið komi: fimm árum.

Við 3. gr. (er verði 4. gr.). Greinin orðist svo:

Eftirfarandi breytingar verða á 8. gr. laganna:

Á eftir orðinu Verðbréfafyrirtæki" í 2. tölul. 1. mgr. kemur: verðbréfamiðlun sem heimilt er að eiga viðskipti með verðbréf fyrir eigin reikning.

Við 3. tölul. 1. mgr. bætist: enda hafi þeir sambærilegan aðgang að skipulegum verðbréfamarkaði í heimaríki sínu.

Við bætist ný málsgrein er orðast svo:

Stjórn Verðbréfaþings setur nánari reglur um aðild að Verðbréfaþingi Íslands.

Á eftir 4. gr. (er verði 5. gr.) komi ný grein er orðist svo:

Í stað orðanna viðskipta- og upplýsingakerfi" í 13. gr. laganna kemur: viðskipta-, uppgjörs- og upplýsingakerfi.

Við bætist ákvæði til bráðabirgða, svohljóðandi:

Viðskiptaráðherra skal eftir gildistöku laga þessara skipa nefnd sem vinni að heildarendurskoðun laga um Verðbréfaþing Íslands með það að meginmarkmiði að afnema einkarétt þess á verðbréfaþingsstarfsemi eigi síðar en í árslok 1997.